Lausana

Lausana (en francés y oficialment Lausanne, pronunciau [loˈzan], en francoprovenzal Losena) ye una ciudat y comuna de Suiza, capital d'o districto de Lausana y tamién d'o cantón de Vaud. A ciudat de Lausana ye a cinquena ciudat con mayor numero d'habitants de Suiza (con una población de 130.131 habitants en febrero de 2009), dezaga d'as ciudaz de Zúrich, Chinevra, Basilea y Berna. Con una superficie de 41,37 km², a suya densidat de población ye de 3.145,54 hab/km². Antiparte, la suya aria metropolitana (Aria metropolitana de Lausana), formata por 70 comunas, tien arredol de 317.000 habitants. En Lausana se troba a seu d'o Comité Olimpico Internacional, y estió dende o sieglo XX una ciudat con una activa presencia en o mundo diplomatico. Asinas, en 1923 se firmó en a ciudat o Tractau de Lausana entre Turquía y os Aliaus, un tractau por o cual remataba o estato de guerra d'a Primera Guerra Mundial entre as dos partes. Cheografía Lausana se troba a o canto d'o laco Lemán, frent a la ciudat francesa de l'Alta Saboya d'Évian-les-Bains, a 495 metros d'altaria sobre o livel d'a mar, y ye trescruzata por bellos ríos (Flon, Louve, Vuachère, Riolet) que desauguan en o laco. Vinclos externos Se veigan as imáchens de Commons sobre Lausana. (fr) Pachina web oficial municipal de Lausana. (de)(fr) Lausanne (articlo d'o Diccionario Historico de Suiza). Referencias